CELEX: 62012CA0437
Language: et
Date: 2013-12-19 00:00:00
Title: Kohtuasi C-437/12: Euroopa Kohtu (kaheksas koda) 19. detsembri 2013 aasta otsus (Gerechtshof te 's-Hertogenbosch i eelotsusetaotlus — Madalmaad) — X poolt algatatud menetlus (Riigimaks — ELTL artikkel 110 — Sõiduki registreerimise maks — Samasugused kodumaised tooted — Imporditud kasutatud sõidukite ja sarnaste, siseriiklikul turul juba olemasolevate sõidukite neutraalne maksustamine)

22.2.2014   
            
            
               ET
            
            
               Euroopa Liidu Teataja
            
            
               C 52/18
            
         Euroopa Kohtu (kaheksas koda) 19. detsembri 2013 aasta otsus (Gerechtshof te 's-Hertogenbosch i eelotsusetaotlus — Madalmaad) — X poolt algatatud menetlus
   (Kohtuasi C-437/12) (1)
   
   (Riigimaks - ELTL artikkel 110 - Sõiduki registreerimise maks - Samasugused kodumaised tooted - Imporditud kasutatud sõidukite ja sarnaste, siseriiklikul turul juba olemasolevate sõidukite neutraalne maksustamine)
   2014/C 52/29
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof te ’s-Hertogenbosch
   
      Põhikohtuasja pooled
   
   X
   
      Ese
   
   Eelotsusetaotlus — Gerechtshof te ’s-Hertogenbosch — Madalmaad — ELTL artikli 110 tõlgendamine — Siseriiklikud maksud — Siseriiklik õigusnorm, mis näeb ette registreerimismaksu, mis tuleb tasuda sõiduki esmakordsel kasutuselevõtul selle riigi teedel — Maksu suurus, mis sõltub alates 2010. aastast CO2-heitest — Sõiduk, mis võeti kasutusele välisriigis 2006. aastal ja registreeriti Madalmaades 2010
   
      Resolutsioon
   
   
               1)
            
            
               ELTL artikli 110 kohaldamisel on samasugused kodumaised tooted, mis on sarnased niisuguse kasutatud sõidukiga, nagu on kõne all põhikohtuasjas, mis võeti esimest korda kasutusele enne 1. veebruari 2008 ning imporditi Madalmaadesse ja registreeriti seal 2010. aastal, sõidukid, mis on juba Madalmaade turul ja millel on arutusel oleva sõidukiga kõige sarnasemad tunnused.
            
         
               2)
            
            
               ELTL artiklit 110 tuleb tõlgendada nii, et sellega on vastuolus selline maks nagu sõiduauto- ja mootorrattamaks (belasting personenauto’s en motorrijwielen), kui — ja osas, milles — selle maksu summa, mis kuulub tasumisele kasutatud sõidukitelt nende Madalmaades registreerimisel, on suurem kui väikseim jääkväärtuse summa, mis sisaldub veel selle liikmesriigi territooriumil juba registreeritud sarnaste kasutatud sõidukite väärtuses.
            
         
      (1)  ELT C 399, 22.12.2012.